Viktória Ella Medeková

Dobrodružstvá papagája Joja

Ilustrácie: Emma Sofia Medeková

Viktória Ella Medeková

Ukážka z elektronickej knihy

Vydavateľ: ErEkon, spol. s r.o.

Napísala: Viktória Ella Medeková

Ilustrovali: Emma Sofia Medeková

Viktória Ella Medeková

Dobrodružstvá papagája Joja

Druhé vydanie

Galanta, 2019

ISBN: 978-80-973382-1-3

Vytvorenie elektronickej verzie Dibuk, s. r. o., 2019

Vytvorené prostredníctvom Publico.sk

Venujem všetkým úžasným deťom...

Kde bolo, tam nebolo, bol raz jeden papagáj.

Sníval o tom, že raz precestuje celý svet.

Volal sa Jojo.

Mal roztomilý pohľad.

Z očí mu prskali iskričky.

Vynímal sa krásou zamatového peria, ktoré hralo všetkými farbami dúhy. Bol výnimočný aj tým, že bruško mal limetkovej farby. Býval v malom mestečku Galaxa. Navštevoval škôlku v malej dedinke Matuxovo.

Každý deň po príchode do škôlky sa najprv rozlúčil s maminkou.

Dal jej pusinku a hneď utekal k svojmu obľúbenému stolu.

Tam ho čakali farbičky a papier, na ktorý kreslil mapu sveta. Samozrejme tak, ako si ju on predstavoval.

Strany papiera poozobával, aby vyzerali ako stará mapa.

Krížikom si vyznačil miesta, kam by chcel vycestovať.

Jojo nemal veľa kamarátov.

Bol to tichý, hlboko premýšľajúci vtáčik.

Jeho prehnane bujná fantázia ho vedela preniesť na zaujímavé miesta sveta.

Avšak spolužiaci mu vždy hovorili:

„Ty si taký hlúpy!

Vycestovať môžu iba vtáci s rozumom!

A ty asi ani rozum nemáš!“

Jojo bol smutný.

Aj pár sĺz zvykol vypustiť.

Ale nikdy sa nebol sťažovať, že sa mu spolužiaci vysmievajú.

Raz sa opýtal mamičky, či on má na to, aby precestoval celý svet. Mamička pokrútila hlavou.

Ale nakoniec mu povedala:

„Na celý svet nemáš, ale na Európu by si mal!“

Jojo bol zo začiatku veľmi smutný, keď mamička povedala, že na celý svet nemá.

Ale potešil sa, že aspoň Európu by zvládol.

V očiach sa mu objavili iskričky.

Otvoril Woogel a hľadal mapu Európy.

Zobral ceruzku a načrtol si mapu podľa vlastných predstáv.

Hneď, keď dokreslil, zobral si svoj malý kufrík na hranie.

Koniec ukážky

Table of Contents

Titulná strana

Predná tiráž

Kde bolo, tam nebolo ...